વેચાણ ઘટવાને કારણે ઉત્પાદન ઘટાડવાની ફરજ પડી છે, જેની અસર રોજગારી ઉપર પણ થશે એ નક્કી છે. ખાદી સાથે સંકળાયેલા ગ્રામોદ્યોગની ચીજવસ્તુ ઉપર પણ વધુ જીએસટી લદાવાથી તેની ઉપર પણ વિપરીત અસર થશે.આજે ગુરૂવારે નવસારીમાં નટુભાઈ એમ. નાયકની આગેવાનીમાં ગાંધીવાદી, ખાદીધારીઓના પ્રતિનિધિ મંડળે એડિશનલ કલેકટર કે.એસ. વસાવાને રૂબરૂ મળી ખાદી ઉપર જીએસટીનો વિરોધ કરી તે દૂર કરવાની માગ કરી હતી. જો જીએસટી દૂર ન થાય તો ગાંધીચીધ્યા માર્ગે આંદોલન કરવાની ચીમકી પણ આપી હતી. ગાંધીવાદીઓએ કલેકટરાલયમાં જીએસટી દૂર કરો, ગાંધીજીની જય જેવા સૂત્રોચ્ચાર પણ કર્યા હતા.